После капитулације Југославије, ступио је у Освободилну фронту и учествовао у оружаним акцијама у окупираном граду. У том периоду примљен је за члана Савеза комунистичке омладине Југославије (СКОЈ). У мају 1942. године са братом је приступио у партизанске јединице, у Долењски одред. Средином 1942. Одред је подељен на Западно-долењски и Кршки партизански одред, па је Душан постао командир чете у Западно-долењском одреду. Нарочито се истакао у борби код Маринче Васи, 17. јула 1942, против 105. фашистичке легије. Дана 20. јула 1942. добровољно је приступио Првој словеначкој ударној бригади.